راولپنڈی(آن لائن)امریکی وزیر دفاع آرمی چیف جنرل قمر جاوید باجوہ تون ٹیلی فون آ حال احوال کرینے ہراٹی مارک ایسپر پاکستان تون برجا انگا مرغن آ کمک نا بابت اُست خواہی نا درشانی ءِ کرے، امریکی محکمہ دفاع پینٹاگون نا ترجمان نا رداٹ وزیر دفاع مارک ایسپر پاکستانی آرمی چیف جنرل قمر جاوید باجوہ تون ٹیلی فون آ ہیت وگپ کرینے۔ ایسپر پاکستانی حکومت تون بھلو وخت اسے کن محکمہ جاتی کمک و اسہ ایلو نا فائدہ کن سیکیورٹی بشخنداری نا خواست ءِ کرے۔ امریکی وزیر دفاع اوغان امن مذاکرات اٹ پاکستان نا کمک نا ستا ءِ کرے، مارک ایسپر پاریسس کہ پاکستان تون ہر وڑ نا کمک آخبت اٹ ہم برجا سلک۔
